Egy friss, az amerikai Nemzeti Egészségügyi Intézet (NIH) által finanszírozott kutatás megállapította, hogy van felület, amin 72 órán, tehát három napon át fertőzőképes marad a koronavírus. A kutatás során a 2002-es SARS-járványt kirobbantó vírus tulajdonságaival vetették össze a mostani kórokozóét.

A New England Journal of Medicine-ben közölt adatok szerint

rézen akár négy óráig,

kartonpapíron akár 24 óráig,

műanyagon és rozsdamentes acélon pedig akár 72 óráig is életben marad a koronavírus,

továbbá azt is megállapították, a levegőben szálló részecskékre tapadva több órán át életképes a vírus – levegőben lebegő átfertőzésről egyelőre viszont még nem tudnak.

Mindezt laboratóriumi körülmények között, 12-23°C hőmérsékleten és 65%-os relatív páratartalom mellett végezték.

Pár napja hasonló eredményre jutott az Egyesült Államok fertőzésekkel foglalkozó hivatala (NIAID), az amerikai járványügyi központ (CDC) és a Princeton Egyetem kutatóinak csoportja is. A megismételt vizsgálatok segítenek, hogy minél többet megtudjanak az új típusú koronavírusról, és annak viselkedéséről, ellenálló képességéről.

Durva influenza vagy veszélyes világjárvány?

Vannak, akiknek már nincsenek kérdéseik, és vannak, akik az Indexet olvassák! Támogasd te is a független újságírást, hogy ebben a nehéz helyzetben is tovább dolgozhassunk! Kattints ide!